#

# TÖÖLEHT LIIKLUSPILDI JUURDE

 Õige-vale väited; õpetajale

**Tööjuhis õpilasele:** vaata Liikluspilti ja hinda kas väide on õige või vale. Jälgi liiklusmärke - osad liiklejad liiklevad asulas (valgel ajal) ja osad asulast väljas (hämaras). Parema ülevaate saamiseks vaata esmalt tervet Liikluspilti.

|  |  |  |  |  |  |
| --- | --- | --- | --- | --- | --- |
|  | Asukoht pildil | Väide | Õige | Vale | Põhjendus |
| 1 | Üleval vasakul | Tüdruk ja poiss käivad õigel teepoolel | x |  | Jalakäija peab liikuma sõiduteel vasaku ääre lähedal, sõidukeid takistamata |
| 2 | Üleval vasakul | Jalgratast käekõrval lükates pean kõndima sõidutee vasakus ääres |  | x | Jalgratast käekõrval lükkav jalakäija peab liikuma sõidutee paremas ääres (pärisuunalise ääre lähedal), võimaluse korral väljaspool sõiduteed |
| 4 | Üleval keskel | Ema ja tütre jalgrattad on tehniliselt korras |  | x | Ei ole. Jalgratastel peavad olema töökorras pidurid ja signaalkell, ees valge ja taga punane helkur, vähemalt ühe ratta mõlemal küljel kollane või valge helkur (kodarahelkur),pimeda ajal või halva nähtavuse korral ees valge ja taga punane tuli |
| 5 | Üleval keskel | Sõidutee ääres jalgratastega sõites võib sõita kõrvuti |  | x | Kui ratturid sõidavad kõrvuti teel, siis üks neist ei paikne teel õigesti. Jalgrattaga sõites tuleb hoiduda võimalikult sõidutee parema ääre lähedal ja nii mõlemad ratturid |
| 6 | Üleval keskel | Veoauto kastis tohib sõita kuni kaks inimest  |  | x | Ei tohi. Sõitjaid tohib vedada ainult valmistaja poolt sõidukis ettenähtud kohtadel ja viisil |
| 7 | Keskel vasakul | Jalgrattal üle ülekäiguraja sõites peavad autod ratturile teed andma |  | x | Jalgratturil puudub auto suhtes eesõigus, kui ta ületab sõidutee ülekäigurajal sõites. Autojuhid ei pea (aga võivad) jalgratturile teed andma nagu jalakäijale |
| 8 | Keskel vasakul | Kõik autos sõitjad on nõuetekohaselt kinnitatud |  | x | Kõik sõitjad peavad olema turvavöö või spetsiaalse laste turvaseadme abil kinnitatud |
| 9 | Keskel keskel | Rulaga sõitja liikleb ohtlikult | x |  | Rulataja sõidab suure hooga sõidutee poole ja tal on oht mitte pidama saada. Peab varakult hoo maha võtma ja ületama tee jalakäija kiirusel |
| 10 | Keskel vasakul | Bussist väljudes ei tohi teed ületada ei bussi eest ega tagant vaid ainult üle ülekäiguraja  | x |  | Jalakäija peab ületama sõidutee üle ülekäiguraja  |
| 11 | Keskel keskel | Jalgratta pakiraamil on lubatud sõidutada kuni ühte sõpra |  | x | Jalgrattur ei tohi sõidutada sõitjat, kes ei istu sõitjale ettenähtud istmel. Pakiraamil võib vedada vaid asju. |
| 12 | Keskel paremal | Üle 12-aasta vanune rohelise pluusiga tüdruk võib jalgrattaga sõita ilma kiivrita |  | x | Jalgrattaga sõitmisel peab alla 16-aastane sõitja kandma kinnirihmatud jalgratturikiivrit |
| 13 | Keskel keskel | Üllekäigurajal jutustavad tüdrukud käituvad õigesti |  | x | Sõiduteed ületades ei tohi jalakäija asjatult viivitada ega seisma jääda |
| 14 | Keskel keskel | Ema tütrega peavad kõnniteel liikudes arvestama teiste mööduvate liiklejatega ning vajadusel hoiduma tee paremasse äärde | x |  | Jalakäija ei tohi põhjendamatult takistada kõnniteel teist jalakäijat, jalgratturit, tasakaaluliikuri juhti või robotliikurit |
| 15 | Keskel keskel | Punase kiivriga jalgrattur peab kõnniteel sõites arvestama teiste liiklejatega ning mööduma neist jalakäija kiirusel | x |  | Jalgrattur ei tohi kõnniteel sõites jalakäijat ohustada ega takistada, jalakäija vahetus läheduses tohib jalgrattaga sõita jalakäija tavakiirusega |
| 16 | All paremal | Õuealal mängides olen ettevaatlik ja arvestan sellega, et seal võivad sõita autod | x |  | Jalakäija tohib liikuda ja laps mängida kogu õueala ulatuses, kuid ei tohi juhti põhjendamatult takistada |
| 17 | All paremal | Poiss ja koer teevad kõik õigesti |  | x | Koer võib joosta sõiduteele ning see on ohtlik |
| 18 | All vasakul | Sõidutee läheduses on ohtlik palli mängida | x |  | Mänguhoos võivad pall ja lapsed sattuda sõiduteele ning see on ohtlik |
| 19 | All vasakul | Tasakaaluliikuriga sõitev poiss täidab kõiki nõudeid |  | x | Tasakaaluliikuriga sõites peab alla 16-aastane juht kandma kinnirihmatud jalgratturikiivrit |
| 20 | All keskel | Kõik roosas autos sõitjad käituvad õigesti |  | x | Kõik sõitjad peavad olema turvavööga kinnitatud, juhti ei tohi sõidu ajal segada |